समाज के विकास में रोटरी के योगदान पर हुई परिचर्चा
रोटरी क्लब का इंटरसिटी मीटिंग का आयोजन अग्रसेन भवन में किया गया। इस कार्यक्रम के मुख्य अतिथि रोटरी गवर्नर राकेश दवे थे। विशिष्ट अतिथि विधायक गुरुमुख सिंह होरा और डीएफओ विवेक आचार्य थे। बैठक में समाज के विकास में रोटरी के योगदान पर परिचर्चा हुई।
इंटरसिटी मीटिंग का विषय समाज के विकास में रोटरी का योगदान, आज और कल था। इसमें रायपुर, जगदलपुर एवं अन्य शहरों से पहुंचे वक्ताओं ने इस विषय पर विस्तार से प्रकाश डाला। राजनाथ टंडन, दीपक मेहता, केतन राजकोटिया, रिपुरंजन सिंह, आनंद मेहता, किशोर पारीख, मुकेश लुंकड़ एवं विजयालक्ष्मी महावर ने इस विषय पर विभिन्न जानकारियां दीं। इसके बाद क्लब ने पुराने सदस्य श्रीशांस अग्रवाल, एलएन महावर, मोहन अग्रवाल, मोहन गोलछा, प्रदीप मिराणी, दीपक मित्तल, मंसुख अग्रवाल, विपिन दोषी, डॉ. प्रभात गुप्ता, श्यामसुंदर अग्रवाल, लक्ष्मीनारायण राठी का सम्मान गवर्नर राकेश दवे ने स्मृति चिन्ह भेंटकर किया।इस अवसर पर इनरव्हील क्लब ने सांस्कृतिक कार्यक्रम की प्रस्तुति भी दी। कार्यक्रम में सुमिता अग्रवाल, सलज अग्रवाल, अशरफ रोकड़िया, ममता लुंकड़, ओमलता राठी आदि उपस्थित थे।
धमतरी| रोटरी के इंटरसिटी मीट में शामिल अतिथिगण व सदस्य।
hin_Deva hin_Deva hin_Deva bho_Deva